《摸鱼儿》
元代·马熙

买陂塘旋栽杨柳，参知老圃机务。宰相得请归田里，久旱忽逢甘雨。

怀鄂渚。怅黄鹤楼前，鹦鹉翔烟屿。清魂可语。奈信美江山，无穷湖海，难得故乡趣。

西园地，天意昔年曾许。埙篪近协音吕。筑台浚沼方竣事，更办雪儿佳句。

仍酹醑。为祷尔三家，恐有治园谱。今吾胜古。问孟氏芳邻，何时康乐，何似柬之圃。

作者简介：衡州安仁（今湖南衡阳）人，字明初。由缑山书院山长，累官右卫率府教授。与许有壬兄弟、父子善。尝撰《圭塘欸乃集》。